Kasperi (Seinäjoki)

Kasperi on kaupunginosa Seinäjoella, joka kuuluu myös samannimiseen suuralueeseen.Tietoa Taskuun (pdf)  Kaupunginosa sijaitsee noin 3–4 kilometrin päässä Seinäjoen keskustasta kaakkoon. Se jakautuu Kasperin ja Hallilanvuoren tilastoalueisiin, joissa joulukuussa 2022 asui yhteensä 3 759 henkilöä. Heistä 2 785 asui Kasperin tilastoalueella.

Kasperi on pääosin 1970- ja 1980-luvuilla rakennettu lähiö. Kaupunginosan eteläosassa sijaitsevan Hallilanvuoren viereen rakennettiin 2000-luvulla myös tämänniminen asuinalue. Kasperi on matalaa ja tasaista aluetta kuten koko Seinäjoki; ainoastaan Hallilanvuori ja Kettukallio kohoavat korkeammalle muusta maastosta.

 Katujen nimet 
Kaupunginosan katujen nimien päätteenä on ”viita”, lukuun ottamatta kolmea suurta ”tietä”: Kototie, Tapiolantie ja Vuoritie. Etuosat katujen nimiin on saatu muun muassa marjoista, puista, linnuista ja Kiven Seitsemästä veljeksestä. Kadunnimiä ovat esimerkiksi Marjaviita, Tuohiviita, Lintuviita ja Jukolanviita.

 Kasperin historiaa 
Kasperi oli 1960-luvun alussa vielä täysin asumatonta, metsäistä ja soista aluetta. Seinäjoen kasvaessa kaupungiksi alkoi kiinnostus alueen rakentamisesta. Aikanaan alueen suunnitteluun haettiin esimerkkiä Espoon Tapiolasta ja alkuperäisen kaavan piirsi arkkitehti Kauko Tiihonen. Alueen nimeksi ehdotettiinkin aluksi Seinäjoen Tapiolaa, mutta lopulta kaupunginosa nimettiin alueen laidalla sijainneen Kasperi-torpan mukaan, jota isännöi siihen aikaan Kustaa Kasperi.

Kasperi rakennettiin pääosin 1970- ja 1980-lukujen aikana.Koivunen, Emma-Reetta: Tietotekniikka kaupunkilaisten olohuoneessa, teoksessa Tiainen, Tarja (toim.): En kehu, mutta tulipahan sekin taas tehtyä. Tampere : Tampereen yliopisto, tietojenkäsittelytieteiden laitos, 2004. Verkkoversio. Rakennuskanta koostui suurelta osin kerrostaloista, mutta myös rivi- ja omakotitaloista. Vuokrataloissa esiintyneet levottomuudet loivat Kasperille rauhattoman lähiön maineen. Kasperin asuinalueen viereen, Vuoritien eteläpuolelle Hallilanvuoren kupeeseen, rakennettiin 2000-luvulla vuoren mukaan nimetty asuinalue.Jorma Rasinmäki (2008): Päivitä tietosi Seinäjoesta. Plari.Löfhjelm, Jonna (2018): Asuinalueiden indentiteettien jäljillä. Pro gradu -tutkielma. Oulun yliopisto, luonnontieteellinen tiedekunta, maantiede. Verkkoversio. Paikalliset ovat kokeneet tämän parantaneen Kasperin imagoa lapsiperheystävällisemmäksi.
 Palveluja ja toimintaa 
Alueen asukasyhdistys Kasperi-Kivistö-seura perusti vuonna 1998 kohtaamispaikka Toimintojen Talon entiseen kauppakiinteistöön Kasperintorille. Sen toimintaan kuuluu muun muassa kahvila ja kirpputori. Toimintojen Talo on nähty paikallista yhteisöllisyyttä lisäävänä tekijänä ja osana lähiön identiteettiä.

Vuonna 2022 kaupunginosaan avattiin K-Supermarket, joka korvasi aiemman Kasperin K-Marketin. Kasperintorin ympäristössä sijaitsevat myös R-kioski ja 1980-luvun lopulla avattu pub-ravintola Jesperi.

Kasperissa on kaksi alakoulua ja päiväkotitoimintaa. Lintuviidan koulu ja päiväkoti sijaitsevat Kasperi-talossa, jossa on lisäksi harrastetiloja, hammashoitola ja neuvola. Sen vieressä toimii myös yksi Seinäjoen seurakunnan seurakuntakodeista.

Kasperin eteläosassa sijaitsee Hallilanvuori, joka on suosittu ulkoilukohde. Vuoren reunamilla on laavu, ulkokuntosali, pururata,Murto, Jorma: Hallilanvuori on hieno retki- ja ulkoilukohde Seinäjoen keskustan tuntumassa. Retkipaikka.fi, 11.3.2022. Viitattu 9.7.2023. koirapuisto ja pallokenttä.

 Kuvia 

 Aiheesta muualla 
 Toimintojen Talo
 Kuvia tai muita tiedostoja aiheesta Kasperi Wikimedia Commonsissa

 Lähteet 

*
Luokka:Suomen lähiöt